
<<ทางลัดสู่จุดรวมพล>>

      อยู่ในพื้นที่ของตลาดไท ผ่านวงเวียนตลาดต้นไม้ เข้าเส้นถนนคลองหลวงเมืองใหม่ ทางออกไปถนนคลองหลวง ขับต่ออีก 150 เมตร ร้านอยู่ซ้ายมือครับ
 
<<ผู้กองบรรยายภารกิจก่อนปฎิบัติการ>>

      GB เตร็ดเตร่อยู่แถวตลาดไทอีกแล้ว ความหิวเข้าครอบงำทันใด เลี้ยวควับเข้าหน้าร้าน ขายหมูปิ้ง สีสันสดใส ธงชาติไทยแทบเต็มร้าน ร้านขายหมูปิ้งชนิดเฉพาะทางสุดๆ โดยท่านผู้เป็นเจ้าของได้รับการขนานนามว่าเป็นผู้สู้ชีวิตคนหนึ่ง ออกหนังสือและรายการทีวีหลายรายการเลยทีเดียว แต่ทำไมผมยักไม่เคยเห็น 555+ ด้วยสูตรที่พี่ๆเค้าคิดค้นกันขึ้นมาเอง ขายดิบขายดี ถึงขนาดทำกันเป็นโรงงาน แล้วขายส่งกันเลยทีเดียว ที่ร้านนี้เป็นหน้าร้านของพี่สาวเจ้าของโรงงานอีกที มาปิ้งขายพอเป็นกระสัย และเป็นจุดกระจายหมูโดนเสียบพร้อมปิ้ง แก่พี่ๆน้องๆ พ่อค้าแม่ค้าทั้งหลาย ที่อยากจะนำไปทำหากินกันต่อ หรือหากอยากจะลองขอแบ่งซื้อไปปิ้งเองที่บ้านก็ไม่มีอ่อนออกอ่อนใจแต่อย่างใด คุณลุงและคุณป้าใจดีมากๆครับ ให้คำแนะนำดีด้วย

      ในร้านจำหน่ายหมูปิ้งเสร็จสรรพพร้อมข้าวเหนียว โดยมีหมูปิ้ง อยู่ 4 ประเภท แต่ตอนไปก็หมดไปหลายรสแล้ว คือ หมูปิ้งนมสด พริกเผา กะเพรา แกงเขียวหวาน และไทยดั้งเดิมจ๊ะ ไม้ละ 10 บาท ส่วนใครอยากเหมาๆ รสนมสด ไทยดั้งเดิม ก็เอาไป 100 ไม้ พร้อมปิ้ง 550 เท่านั้น ส่วนรสอื่นๆ 600 จ๊ะ แหม..น่าสนใจแบบนี้ จัดมาลองโจมตีซะหน่อยสิ...

<<เป้าหมายที่เข้าโจมตี>>

     - หมูปิ้งนมสด(  10 บาท) ????????????????
 : หมูนุ่มดี เนื้อแดงแน่น มีมันไม่มาก รสออกหวานกำลังพอดี อร่อยใช้ได้ครับ

     - หมูปิ้งกะเพรา ( 10 บาท) ????????????
 : หมูนุ่มแดงจะแข็งขึ้นมาอีกนิดนึง แต่นุ่มและแน่นดีใช้ได้ ใช้มันน้อยเช่นกัน รสออกหวานและเผ็ดนิดๆ กะเพราไม่ชัดมากแต่ก็โอเค อร่อยใช้ได้ครับ

     - ข้าวเหนียว ( 5 บาท) ????????

<<แบ่งรางวัลค่าหัวที่ไล่ล่ามา>>

      >รสชาติ – 3.5/5 : อร่อยใช้ได้ครับ สูตรของที่นี้จะเน้นเนื้อแดง พอสมควรครับ และรสเข้มชัดเจนดีทุกรส โดยรวมรสสัมผัสโอเค วัตถุดิบดีพอใช้ได้ หอมกลางๆ ความเข้มข้นดี ความแซ่บพอใช้ได้ หน้าตาน่าทาน สีสันปานกลาง หมูนมสด คือ ดีงามที่สุดจ๊ะ

      >ราคา – 3/5 : พอคบหาได้ฉันมิตรสนิท เป็นราคามาตรฐานโดยทั่วไปจ๊ะและปริมาณก็ถือว่าไม่แตกต่างกับที่อื่นชัดเจนจ๊ะ แต่ที่โดนใจเราเป็นพิเศษคงเป็นเรื่อง ราคาเหมาๆที่น่าจะเหมาะในการไปทำมาหากินต่อไปสบายๆจ๊ะ ถือว่าอยู่ในเกณฑ์ที่พอใจ

      >บรรยากาศ – 2.5/5 : ร้านเป็นเพิงสังกะสีธรรมดาๆจ๊ะ สะอาดปานกลาง ไม่มีที่นั่งหรือ โต๊ะ-เก้าอี้ใดๆ ซื้อกลับบ้านโลดแต่ปัญหาที่เราแอบหวาดระแวงเบาๆ คงเป็นฝุ่นควันจากถนนบริเวณนั้น เพราะลมค่อนข้างแรงและรถขับกันบะหล่ะเฮิ้มมากๆ สงสัยที่อร่อยๆ เพราะฝุ่นแน่ๆเลย 555+
 
      >บริการ – 5/5 : ลุงป้าเป็นกันเองมากๆครับ คุยสนุกสนานให้คำแนะนำดีมากๆด้วย แนะนำแม้กระทั่งช่วงเวลาเอาไปตั้งขายและจุดที่น่าจะขายดีๆ นั่น..ดีไหมหล่ะครับ แถมพูดจาสุภาพและยิ้มแย้มแจ่มใสดีครับ การตระเตรียมถือว่ารวดเร็วดี ที่จอดรถกว้างขวางบานตะไทหน้าร้านและบริเวณใกล้เคียง

<<ท่านนายพลสดุดีประดับยศ>>

     พันธมิตรนี้ ต้องมีสานต่อกันอีกยาวๆ วะ ฮะ ฮะ ฮ้า